[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "La kvanto da ina ekscizado en Mezoriento plej vers\u0302ajne pligrandig\u0302os dum la pandemio KOVIM-19"}, {"text_idx": "#000005", "text": "Ekrankopio de video de Guardian en YouTube pri ina ekscizado"}, {"text_idx": "#000007", "text": "KOVIM-19 tre influis la vivon de virinoj en Mezoriento [eo] kaj Norda Afriko [eo], ekde kreskado de okazoj de hejma perforto g\u0302is perdo de laboro. Sed ekzistas ankau\u0306 malpli konata problemo de virinoj: ina ekscizado au\u0306 ina seksorgana mutilado (konata en la angla per la siglo FGM, female genital mutilation), kion ne eblas preventi dum la pandemio."}, {"text_idx": "#000008", "text": "En aprilo 2020 UN deklaris, ke \u201cpro la kolapsoj en programo de profilakto, kiuj koncernas la pandemion, dum la sekvanta jardeko povus okazi 2 000 000 inaj ekscizadoj, kiuj povus alikaze esti preventitaj\u201d."}, {"text_idx": "#000009", "text": "Inaj ekscizadoj estas operacioj pri parta forigo de eksteraj inaj generaj organoj au\u0306 alia trau\u0306mo de tiuj organoj lau\u0306 nemedicinaj kialoj, lau\u0306 difino de la Monda Organizaj\u0302o pri Sano [ru]."}, {"text_idx": "#000010", "text": "Ina ekscizado estas ofta en lokaj tradicioj, kulturaj kaj religiaj kredoj en tuta Afriko [ru], en Mezoriento kaj en Azio, kaj plejofte estas farataj de akus\u0302istinoj au\u0306 resanigistoj per tranc\u0302iloj, raziloj au\u0306 vitro."}, {"text_idx": "#000011", "text": "Tia ekscizado, konata ankau\u0306 kiel \u201ctranc\u0302ado de generaj organoj\u201d, estas konsiderata kiel \u201cunu el la plej teruraj signoj de perforto kontrau\u0306 knabinoj kaj virinoj\u201c. Tiu problemo plejofte ne estas pridiskutata en Mezoriento. Oni supozas, ke 200 milionoj da virinoj en la tuta mondo estas viktimoj de ekscizado."}, {"text_idx": "#000017", "text": "Vidu kaj dividu. Helpu haltigi inan ekscizadon."}, {"text_idx": "#000019", "text": "La terura praktiko estas plej disvastigita en Somalio [en]: oni supozas, ke 98% de la inoj inter 15 kaj 49 jaroj estas viktimoj de ina ekscizado. Lau\u0306 datumoj, kiuj estis publikigitaj en junio 2020 de UNFPA, en G\u0302ibutio [eo], la procento de viktimoj de ina ekscizado estas 93%, en Egiptio 91%, en Sudano 88%, en Mau\u0306ritanio 69%, en Jemeno 19% kaj en Irako 7%. [c\u0302iuj eo]"}, {"text_idx": "#000020", "text": "Tiu praktiko varias grave depende de la socia klaso, etna grupo kaj nivelo de edukado, krome kun notinda malsameco inter urbaj kaj kamparaj regionoj. Ina ekscizado plejofte okazas en la plej mizeraj kaj subedukitaj familioj en kamparaj regionoj. En Jemeno, ina ekscizado estas pli disvastigitaj en marbordaj regionoj, kaj malpli en la nordo. En Irako, tiuj operacioj estas disvastigitaj en nordaj kurdaj [eo] provincoj. En Egiptio, estas pli da viktimoj de ina ekscizado inter knabinoj de supra Egiptio."}, {"text_idx": "#000021", "text": "En Mau\u0306ritanio, pli ol 90% de virinoj el la plej kamparaj familioj estas viktimoj de ina ekscizado, kontraste kun 37% de virinoj el pli bonfartaj tavoloj de la log\u0302antaro."}, {"text_idx": "#000022", "text": "Disvastigo de ina ekscizado probable estas subtaskata, c\u0302ar \u201coficialaj datumoj pri tiuj operacioj estas nekompletaj\u201d, lau\u0306 komuna raporto, kiu estis farita en marto 2020 de Equality Now [Egaleco Nun, neregistara organizaj\u0302o pri virinaj rajtoj], End FGM European Network [Eu\u0306ropa reto pri forigo de FGM] kaj US End FGM/C Network [simila usona reto]. La raporto malkas\u0302is \u201cc\u0302iam pli klarajn pruvojn, ke la rito estas praktikata ankau\u0306 en aliaj regionoj, inkluzive de Mezoriento kaj Azio\u201d, kaj ke \u201cla mondo, bedau\u0306rinde, ege subtaksas la problemon de ina ekscizado.\u201d"}, {"text_idx": "#000023", "text": "Etaj esploroj montris lastatempe, ke ina ekscizado ankau\u0306 estas disvastigitaj en Irano kaj landoj de Persa Golfo [pdf], kiel Kuvajto, Unuig\u0302intaj Arabaj Emirlandoj, Omano kaj Sauda Arabio. Divya Srinivasan de Equality Now diris al Reuters, ke s\u0302i \u201cestis surprizita \u200b\u200bde la rezultoj de etaj esploroj el Sauda Arabio kaj Omano \u2013 lokoj, kiuj plejofte ne venas al la menso, kiam oni pensas pri ina ekscizado\u201d."}, {"text_idx": "#000024", "text": "La raporto, kiu estis publikigita dum krizo KOVIM-19 en Mezoriento, ne estis represita de arablingvaj amasinformiloj, kaj ne estis tradukita en la araban lingvon, en kiu la problemo de ina ekscizado estas praktike malmulte pridiskutata. Videble malabunda konscio de la socio pensigas pri tio, ke ina ekscizado kvazau\u0306 ne estus kialo por maltrankvilig\u0302i."}, {"text_idx": "#000025", "text": "En Mezoriento, tabuoj pri la virina korpo kaj sekseco malhelpas liberan publikan pridiskuton pri delikataj temoj kiel ina ekscizado, kiuj ofte rilatas al kulturaj, religiaj kaj tradiciaj kredoj."}, {"text_idx": "#000026", "text": "Ekzemple en Egiptio kaj kristanoj kaj islamanoj \u201ckredas, ke ekscizado de knabinoj protektas ilin kontrau\u0306 malvirtoj kaj igas ilin pli allogaj antau\u0306 estontaj edzoj; patrinoj timas, ke iliaj filinoj restos sen edzoj se ili ne estos kripligitaj\u201d, lau\u0306 raporto de Stop FGM Middle East [Haltigu FGM Mezoriento], konscia kampanjo pri ina ekscizado kreita en 2013, kies celo estas \u201cdisvastigi la mesag\u0302on, ke FGM ekzistas ne nur en Afriko, sed ankau\u0306 en multaj landoj de Mezoriento kaj Azio\u201d. La organizaj\u0302o lobias por ricevi pliajn datumojn pri ina ekscizado kaj jam kreis metodojn por fari enketojn, por helpi personojn kaj grupojn esplori la problemon de ina ekscizado."}, {"text_idx": "#000027", "text": "G\u0302is seriozaj incidentoj, kiuj aperas en c\u0302efpag\u0302oj de gazetoj, ekzemple, fres\u0302data morto de 12-jarag\u0302a knabino sekve de ina ekscizado, kiu okazis en suda regiono de Egiptio en februaro 2020, homoj preferas ignori la temon."}, {"text_idx": "#000029", "text": "As we don\u2019t talk about it, it is as if the problem doesn\u2019t exist. FGM is often practiced silently behind closed doors. It is happening far from the more educated urban centers of power where activists and politicians are seated. FGM is a controversial sensitive issue and unless there is international attention and funding, it is not seen locally as a priority by an overwhelming male political class."}, {"text_idx": "#000030", "text": "C\u0302ar ni ne parolas pri ina ekscizado, estas kvazau\u0306 la problemo ne ekzistas. Ina ekscizado plejofte okazas sekrete, malantau\u0306 fermitaj pordoj. G\u0302i okazas malproksime de pli kleraj urbaj potencocentroj, kie log\u0302as la registaro, aktivuloj kaj politikistoj. Ina ekscizado estas delikata kaj polemika temo, kaj kiam ne ekzistas internacia atento kaj subteno, tiam la problemo ne estas konsiderata loka prioritato por politika klaso plejparte formata de viroj."}, {"text_idx": "#000031", "text": "Rompado de tabuoj kaj parolado pri ina ekscizado kondukas al publika stigmo kaj malama parolado [pdf] por aktivuloj pri homaj rajtoj kaj viktimoj de c\u0302i tiu praktiko."}, {"text_idx": "#000032", "text": "En la jaro 2017, Habiba al Hinaj, aktivulino pri virinaj rajtoj, kiu fondis la omanan asocion pri homaj rajtoj (Omani Association for Human Rights), faris esploron kaj malkovris, ke 78% de omanaj inoj estas viktimoj de ina ekscizado."}, {"text_idx": "#000033", "text": "Post la publikigo de la rezultoj de la esploro interrete, Habiba ricevis multajn ofendojn:"}, {"text_idx": "#000034", "text": "I posted my results online and the response was huge. I was attacked by religious conservatives who say female circumcision is a form of Islamic worship."}, {"text_idx": "#000035", "text": "Mi publikigis miajn rezultojn en Interreto, kaj la reago estis terura. Mi estis atakita de religiaj konservativuloj, kiuj asertis, ke ina ekscizado estas formo de islama religio."}, {"text_idx": "#000036", "text": "En Omano, ina ekscizado ne estas konsiderata kiel kripliga operacio kaj viktimoj de tiu praktiko ne povas ricevi subtenon kaj protektadon. Habiba diris:"}, {"text_idx": "#000037", "text": "How can you ask a survivor to speak out against FGM and then face all the consequences \u2014criticism and online defamation, her family and her tribe may disown her, maybe her husband will divorce her \u2014 without proper support. I don\u2019t expect these women to speak out and face society."}, {"text_idx": "#000038", "text": "Kiel vi povas peti de pluvivanto paroli kontrau\u0306 ina ekscizado kaj poste alfronti c\u0302iujn sekvojn \u2013 kritikadon kaj interretan kalumnion, s\u0302ia familio kaj s\u0302ia tribo eble rifuzos s\u0302in, eble edzo deziros eksedzig\u0302on \u2013 sen tau\u0306ga subteno. Mi ne atendas, ke c\u0302i tiuj virinoj parolos kaj alfrontos la socion."}, {"text_idx": "#000039", "text": "Abolo de ina ekscizado: tre malrapide, tre sensukcese"}, {"text_idx": "#000040", "text": "En Jemeno kaj ankau\u0306 en Unuig\u0302intaj Arabaj Emirlandoj, ina ekscizado estas malpermesata nur en malsanulejoj, sed ne hejme. En Mau\u0306ritanio, ekzistas kelkaj juraj restriktoj, sed ne malpermeso. En Irako, ina ekscizado estas malpermesataj en la kurda au\u0306tonoma regiono [eo], sed ne en aliaj partoj de Irako."}, {"text_idx": "#000041", "text": "Tamen iuj gravaj pas\u0302oj estis faritaj en la batalo kontrau\u0306 ina ekscizado. Post multaj jaroj de aktiveco de organizaj\u0302oj por virinaj rajtoj, Egiptio malpermesis tiujn operaciojn en la jaro 2008. Sudano, kiu nuntempe estas en transira politika periodo post 30 jaroj de diktaturo, estas la lasta lando, kiu malpermesis inan ekscizadon."}, {"text_idx": "#000042", "text": "Sed la efektivigo de c\u0302i tiuj leg\u0302oj en la praktiko restas grava defio, c\u0302ar ina ekscizado ankorau\u0306 estas disvastigitaj kaj aprobitaj."}, {"text_idx": "#000043", "text": "Kvankam leg\u0302oj estas gravaj, ili ne sufic\u0302as. S\u0302tatoj bezonas g\u0302eneralajn strategiojn, kiuj inkluzivas la partoprenon de la polico, jura sistemo, religiestroj, sanprizorgantoj kaj klopodoj konsciigi la civilan socion."}, {"text_idx": "#000044", "text": "Serio de regionaj krizoj kaj au\u0306toritatema regado [eo] prokrastis reformojn kaj limigis agadojn por virinaj rajtoj [eo]."}, {"text_idx": "#000045", "text": "Nuntempe, kiam la atento de la mondo transiris al KOVIM-19 kaj g\u0302ia ekonomia efiko, multaj programoj, kiuj protektas virinajn rajtojn kaj donas socian helpon al tiuj, kiuj estas en vundebla stato, estas prokrastitaj au\u0306 ne plu estas prioritataj. Pro tio, ke pli da familioj falas sub la limo de malric\u0302eco, knabinoj ne plu iras al lernejo au\u0306 estas devigataj al frua geedzig\u0302o, probable ankau\u0306 ina ekscizado dau\u0306re okazos senrimarkite en Mezoriento."}, {"text_idx": "#000048", "text": "Civitanaj komunikilojDisvolvadoHomaj rajtojJuroReligioSanoVirinoj kaj socia seksoCOVID-19"}, {"text_idx": "#000050", "text": "Kiel tiu c\u0302i tunizia insulo kunigis islamanojn kaj judojn"}, {"text_idx": "#000057", "text": "Aboni komentojn de c\u0302i tiu artikolo per retpos\u0302to"}, {"text_idx": "#000058", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000060", "text": "Speciala danko al niaj multaj subtenantoj"}]